I no dey like am, make man dey open door for woman- Chimamanda

For US comedy night show, di ‘Daily Show’, Chimamanda tell South African comedian, Trevor Noah say make dem make opening doors dey for every body no be only man go dey open door for woman say, e no pure.

She also address issue wey concern training boy pikin to be feminist based on when woman wan talk her own as feminist, men fit see am as confrontation.

Some pipo dey talk say she don lose am, and she no sabi wetin she dey talk again based on say, plenty women still want make man dey open door for dem.

Image Copyright @ELSiEiSY@ELSIEISY

Image Copyright @Jreal_dikach@JREAL_DIKACH

Di whole mata be say, Chimamanda no support make man dey open door for woman, even for relationship, for occasion o, based on say, she yan say nor every woman dey weak.

Chimmanda Adichie bin don enter social media wahala before after she talk say she bin no like as Hilary Clinton use wife start her social media bio for Twitter.